**Piatră de hotar**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soarele se-nvârte-n loc

Piatră de hotar

Când mai cade câte-o stea

Sufletul mi-e amar.

Trece vântul cu privirea

Veşnic jurământ

Şi alege pân' culege

Zâmbetul cel crunt.

Ca o mare de flori albe

Eternă ninsoare

Se desprind petale-n val

Plajă arzătoare.

Întind mâna să prind roua

Din iarba pustie

Dar mă înec cu verdele

Crud ce tot învie.

Stă rotundă precum luna

Roata vieţii mele

Şi se-nvârte iarăşi ceaţa

În nopţile grele.